Nadeshda Brennicke

D **Nadeshda Brennicke** (* 21. April 1973 z Fryburg as *Nadja Theresa Richter*), mer chännt si au as *Nadja Brennicke*, isch e dytschi Schauspiileri, Sängeri un Autoori.

## Lääbe un Wiirke
D Brennicke isch d Adoptiivdoochter vum Schauspiiler un Sinkroonsprächer Michael Brennicke, iri Mueter isch Chunschthändleri. Si isch z München ufgwagse. No dr zeent Klass isch si ab em Gimnaasium gange go Schauspiileri gee. Vu 1989 bis 1991 het d Brennicke s Zinner Studio z Müncheh bsuecht (syter 2003: Internationale Schule für Schauspiel und Acting). Anne 1992 het si zäme mit dr Jennifer Wippich s Gsangsduo *Charade* bildet, wu vum Stefan Zauner un em Aron Strobel vu dr Münchener Freiheit produziert wooren isch. D Single *All of You* un *The Colour of Your Eyes* sin bis uf Blatz 67 bzw. 60 vu dr dytsche Verchaufschart chuu.

In irem Abschlussjoor an dr Schauspiilschuel het d Brennicke d Hauptroll vu dr *Tina* in dr dytsche Kinokumeedi *Manta – Der Film* iberchuu. Anne 1994 het si dr Christian Petzold fir d Hauptroll in *Pilotinnen* bsetzt. E greeßer Publikum chännt si dur iri Roll as Ermittleri Tessa Norman in dr Seerie *Die Straßen von Berlin*. Si het derno vyl Engaschmänt fir Fäänseeprodukzioone ghaa, so im bryysgchreente Bolitthriller *Das Phantom* (2000), un au Filmrolle in *Kanak Attack* (2001), *Tattoo* (2002) un *Antikörper* (2005). Fir iri Roll in *Banklady* (2013) isch si bim Chicago International Film Festival as beschti Schauspiileri uuszaichnet woore. 

Si singt un kumpeniert iri aigene Lieder. Si het unter anderem in dr *Polizeiruf-110*-Folg *Silikon Walli* un im Kinofilm *Antikörper* gsunge. Uf em Album *Glücklich hier, Six Takes* schwätzt si fir experimentälli Stuck us elektroonischer Musik un Literatuur vum Heerschpiilautoor Michael Farin un em Musiker Georg Zeitblom unter anderem Täxt vu dr Brieder Grimm, vum Arthur Rimbaud un em Edgar Allan Poe. 

D Brennicke het e Suun un läbt z Wriezen, ere Chlaistadt Märkische Oderland.

## Filmografy
### Kino

### Fäärnsee

## Heerschpiil
* 2006: Michael Farin: *Mir geht nichts über mich! Oder Wie sich Max Stirner die Welt dachte* (Heerschpiil – BR)
* 2007: Max Beckmann: *Hartschädel* – Bearbaitig un Reschy: Michael Farin (Heerschpiil – DKultur)
* 2008: Heinrich Mann/Josef von Sternberg: *Der Blaue Engel* (Heerschpiil – BR)
* 2009: Edgar Allan Poe: *POEsPYM I-II* (Heerschpiil – DRadio)
* 2011: Klaus Kinski: *Um mich herum ist es dunkel – und in mir wächst das Licht* – Bearbaitig: Peter Geyer (Heerschpiil – DRadio/HR)
* 2011: Michael Farin/Georg Zeitblom: *Berlin[Frau]O-Ton* + *Berlin[Frau]Sinfonie* (BR; als CD: ISBN 978-3-943157-71-0)
* 2012: Michael Farin/Georg Zeitblom: *Kyffhäuser/Unternehmen Barbarossa/Träume vom Tod!* – Mitschnitt us dr Berliner Volksbühne. Mit Blixa Bargeld, Meret Becker, Nadeshda Brennicke, Jens Harzer, Ulrich Matthes, Bernhard Schütz. (As CD: ISBN 978-3-943157-73-4 – 2. Blatz vu dr hr2-Heerbuechbeschtelischt Juli 2015)
* 2012: Jean Eustache: *Die Mama und die Hure* (Heerschpiil – SWR)
* 2013: Michael Farin/Georg Zeitblom: *Cookie Mueller.* *7 Takes aus ihrem Leben* (Heerschpiil – WDR; as CD: ISBN 978-3-946875-66-6 – 4. Blatz vu dr hr2-Heerbuechbeschtelischt April 2017)
* 2015: Michael Farin/Georg Zeitblom: *Glücklich hier – 6 Takes* nach |Grimm, Rimbaud, Poe und Nietzsche (Heerschpiil – as CD: ISBN 978-3-943157-72-7)
* 2016: Hugo Ball: *Tenderenda der Phantast I-II* (Heerschpiil – BR)
* 2017: *Wendy* – Das Original-Hörspiel zum Kinofilm als CD (Universal Family Entertainment, Berlin)
* 2018: *Wendy 2* – Das Original-Hörspiel zum Kinofilm als CD (Universal Family Entertainment, Berlin)

## Uuszaichnige
* 2001: Adolf-Grimme-Bryys, Publikumspreis der Marler Gruppe für die Rolle der *Anne Schneider* in *Das Phantom* (Reschy: Dennis Gansel)
* 2002: Nominiert fir dr Dytsch Fäärnseebryys as Beschti Schauspiileri Nääberoll fir *Polizeiruf 110: Silikon Walli* (Reschy: Manfred Stelzer)
* 2005: Nominiert fir dr Dytsch Fäärnseebryys as Beschti Schauspiileri Nääberoll fir *Hotte im Paradies* (Reschy: Dominik Graf)
* 2013: *Silver Hugo* as beschti Schauspiileri bim Chicago International Film Festival fir d Hauptroll vu dr *Gisela Werler* in *Banklady*
* 2014: Nominiert fir e Bambi as beschti dytschi Schauspiileri fir d Hauptroll vu dr *Gisela Werler* in *Banklady*
* 2014: *Insigne de Cristal de la Meilleure Actrice* as beschti Schauspiileri bim *Festival International du Film Policier de Liège* z Lüttich fir d Hauptroll vu dr *Gisela Werler* in in *Banklady*

## Diskografy
**Charade:**
* *Charade* (Album, 1992)
** *All of You* (Maxi-CD, 1992)
** *Colour of Your Eyes* (Maxi-CD, 1992)
** *Welcome to Playa Luna* (Maxi-CD, 1993)

## Weblink

* Offiziälli Websyte vu dr Nadeshda Brennicke
* Agenturprofil
* 
* 
* d Nadeshda Brennicke bi discogs

## Fueßnote